title: Депутатите отмениха акцизната схема, която беше в полза на българските цигари

maintext:
Фотограф: Надежда Чипева
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
С приети на второ четене текстове от Закона за акциза и данъчните складове днес депутатите отмениха прилаганата тази година схема на облагане на цигарите, която беше в полза на българските производители. Народните представители решиха от 1 януари 2017 г. специфичният акциз (на 1000 къса) да нарасне от сегашните 70 лв. на 101 лв., колкото беше през 2015 г.С измененията се променя съотношението между специфичния и пропорционалния акциз за цигарите, като от 1 януари 2017 г. пропорционалният акциз ще бъде 27% от продажната цена, а от 1 януари 2018 г. - 28 на сто. Целта е до 2018 г. да бъдат достигнати минималните нива на облагане за Европейския съюз, обобщава БТА.През тази година пропорционалният акциз е 38%, догодина трябваше да е 40%, а през 2018 г. - 42%.Размерът на акциза не трябва да е по-малък от 168 лева за 1000 къса от 1 януари 2017 г. и не по-малък от 177 лева за 1000 къса от 1 януари 2018 г., записаха депутатите. В момента размерът на акциза е не по-малък от 161 лева за 1000 къса.В мотивите към законопроекта няма обяснения нито разчети как ще се променят очакваните приходи от облагането на цигарите. С промените в Закона за акцизите и данъчните складове се изменят още шест данъчни закона.Депутатите решиха също, на физическо лице, което държи, предлага, продава или превозва акцизни стоки без данъчен документ, да се налага глоба в двойния размер на дължимия акциз, но не по-малко от 1000 лева, а при повторно нарушение - не по-малко от 2000 лева. Според приетите промени на юридическите лица и едноличните търговци се налага имуществена санкция в двойния размер на дължимия акциз, но не по-малко от 2000 лева, а при повторно нарушение- не по-малко от 4000 лева.


title: Чилич се раздели с победа с финалите на АТП в Лондон

maintext: Хърватският тенисист Марин Чилич си тръгна с победа от финалите на АТП в Лондон. Той победи с 6:3, 2:6, 6:3 Кей Нишикори в последния мач от груповата фаза на надпреварата.Още преди него беше ясно кои са полуфиналистите - Анди Мъри ще се изправи срещу Милош Раонич, а японецът ще срещне Новак Джокович.Чилич завърши с 16 аса срещу един за Нишикори. Освен това хърватинът имаше 34 печеливши удара и 18 непредизвикани грешки спрямо 13 и 29 за съперника си.Нишикори съжали, че загубата е била тежка в навечерието на двубоя му с Джокович. До момента японецът има две победи от 12 срещи със сърбина."Надявам се да играя по-добре утре (днес). Ще опитам да мисля какво трябва да направя, за да победя Джоко. Очевидно не играя зле", заяви Нишикори.

fasttext_language: bg


title: Доналд Тръмп и доктрината Бийбър

maintext:
Доналд Тръмп
Англоезична версия на текста е публикувана в "Ню Йорк таймс". "Дневник" го препечатва от портала "Култура" Каквото и да се случи с американската политика, изглежда, че френският мислител от ХІХ век Алексис дьо Токвил вече го е обяснил. В класическия си труд "Демокрацията в Америка" той изказва мнението, че демократичната политика има нужда от драма; с наближаването на изборите "интригите се активизират, а вълнението нараства и обзема все повече хора. Цялата нация изпада в трескаво състояние". Но след края на изборите "всички се успокояват, а реката, която до преди дни е преливала, се връща обратно в коритото си".Всички сме съгласни, че първата част точно описва случилото се през 2016 г. – каквото и да мислим за президентската надпревара в САЩ, тя беше един хиперболизиран вариант на обичайния демократичен процес. По време на предизборния период кандидатите представяха всичко обичайно като надвиснала катастрофа, ала обещаваха, че нещастията все пак ще бъдат преодолени. Демократичната политика може да се оприличи на терапевтичен сеанс, в който избирателите се изправят пред най-страшните си кошмари – демографски колапс, икономическия срив, екологична катастрофа, война – но в същото време са убедени, че имат силата да избегнат бедствието.Но след като изборите отминат, светът по магически начин се връща към обичайното си състояние. Дори и да не се случи, хората правят всичко по силите си, за да се убедят в това. След първоначалния шок от победата на Доналд Тръмп и привържениците, и противниците му биха искали да омаловажат случилото се. Същите хора, за които възможната победа на Тръмп вещаеше апокалипсис, започват да гледат на нея като на нещо обичайно.Независимо от политиките, които ще възприеме новоизбраният президент, победата на Тръмп ще има дълбоки политически последици за Съединените щати и за света. Това е глобална смяна на режима. Всъщност падането на Берлинската стена може да бъде полезна аналогия: 9 ноември 2016 г. би могло да се окаже не по-малко важна дата от 9 ноември 1989 г. И в своята паника и липса на ориентири, днешните либерални елити наподобяват комунистическите елити от онази епоха.Значението на победата на Тръмп далеч надхвърля просто поражението на Хилъри Клинтън.. Периодът, който само довчера се смяташе за освобождение на хората, днес вече се разбира като освобождение от елитите и като отприщване на световните сили на хаоса, които само един силен американец може да укроти. Дори привържениците на Тръмп да бъдат разочаровани от новоизбрания президент и прокарваните от него политики, това няма да доведе до завръщане към реториката на 90-те години.По същия начин, по който усилията на Михаил Горбачов да реформира комунистическата система постави началото на нейния край, победата на Тръмп направи така, че това, което вчера беше смятано за здрав разум, днес изглежда неразбираемо. Кой днес може да продължи да твърди, че глобализацията носи свобода и благоденствие на всички и че демокрацията означава уважение към правата на малцинствата, след като американците – които според целия свят са най-големите печеливши от глобализацията и винаги са защитавали човешките права – гласуваха категорично, че тази система вече не съществува?Победата на Тръмп е и могъщо доказателство, че антипопулизмът – опитът на елитите да се възползват от страховете на хората от безразсъдните и непредвидими популисти, вече не е достатъчен за печелене на избори.Победата му е показател, че живеем във време, в което страхът от несигурното бъдеще е по-слаба мобилизираща сила от отхвърлянето на настоящето. Тази победа е знак, че застрашените мнозинства са се превърнали в основна сила в западната демократична политика. Тези мнозинства се опасяват, че чужденците превземат техните страни и заплашват начина им на живот, като са убедени, че настоящата криза е резултат от заговор между космополитно мислещите елити и племенно настроените имигранти.. Победата на Тръмп не само окуражи популистките лидери и партии в Европа; тя постави под съмнение бъдещето на Европейския съюз. След Втората световна война по отношение на сигурността Европа беше протекторат на Америка; сега това вече не изглежда така.През 1989 г. Горбачов оповести своята доктрина "Синатра", според която всяка страна от съветския блок може да следва своя път и че Москва ще се въздържи от намеса. В хода на кампанията Тръмп беше изумително неясен, когато ставаше дума за конкретни политики, но той предложи нещо, което бих нарекъл доктрината "Бийбър", според която Америка вече няма да гледа на проблемите със сигурността на своите съюзници като на свои собствени. "Ако си мислиш, че продължавам да държа на нещо – пее Джъстин Бийбър – по-добре си върви и се обичай"."Върви и се обичай" е по същество посланието на Тръмп към европейските съюзници. Запазването на Европейския съюз вече не е нито приоритет, нито цел на американската външна политика.Нещо повече, ироничната последица за глобалната политика от победата на Тръмп е, че тя освободи света от необходимостта да обича, завижда или мрази Америка. Президентът Обама се осмели да допусне, че Америка не е изключителна, но изборът на Тръмп убеди света, че демокрацията в Америка не се различава от нашата. Тя също може да бъде хаотична и опасна.Твърди се, че президентът Владимир Путин е казал на своя министър на отбраната Сергей Шойгу, че ако иска да разбере как работи американската политика, трябва само да изгледа сериала на Netflix "Къща от карти". Новоизбраният американски президент най-вероятно би се съгласил с този съвет. Което пък означава, че Дьо Токвил вече не е задължително четиво за американската политика. По-скоро гледайте Франк Ъндърууд (1).(1) Герой от сериала Къща от карти, политик-макиавелист.


description: "Всички ние, гражданите, трябваше да постигнем избирателна активност от парламентарните избори през 2014 г. Вижте защо е постигната тази избирателна активност през 2014 г. и вижте защо е хубаво да има видеонаблюдение на изборите", каза Слави Трифонов.

title: "Шоуто на Слави" представи клип от чуждестранни избори за манипулации на български парламентарен вот

maintext:
Слави Трифонов
Фотограф: Анелия Николова
Election Fraud in Russia, а е от избори в Полша.
Върху видеото, излъчено от "Шоуто на Слави", имаше надпис "Парламентарни избори 2014", но се оказа, че то е от чуждестранни избори.
3 500 585 души. Това значи, че не достигат около 13 хил. гласа да станат решенията от допитването задължителни.
Върху видеото, което бе излъчено в "Шоуто на Слави", имаше надпис "Парламентарни избори 2014", а от думите на Трифонов се разбра, че високата активност тогава е постигната и по такъв начин - чрез слагане на допълнителни бюлетини в урната.
Автор: 337
Оказа се, че видеото е качено в сайта youtube на 12 септември 2014 г., което е три седмици преди парламентарните избори у нас. Заглавието на видеото е
Election Fraud in Russia.
"Дневник" потърси коментар от "Шоуто на Слави" по случая, но оттам отказаха такъв.
Заглавието е коригирано в 14:14 часа, след като читатели сигнализираха, че клипът според тях не е от избори в Русия, макар и заглавието му в Youtube да еВ "Шоуто на Слави" на 9 ноември бе излъчен видеоклип как жена слага допълнителни бюлетини в урна по време на избори. Клипът бе показан покрай данни за нарушения при гласуването на президентските избори и референдума на 6 ноември и бе анонсиран от водещия Слави Трифонов с думите: "Всички ние, гражданите, трябваше да постигнем избирателна активност от парламентарните изборите през 2014 г. Вижте защо е постигната тази избирателна активност през 2014 г. и вижте защо е хубаво да има видеонаблюдение на изборите."Според ЦИК участвалите в референдума са 3 487 428 души, колкото са намерените пликове в урните, а гласувалите на парламентарните избори на 5 октомври 2014 г. -


description: Старши треньорът на "Черно море" остана доволен от играта на своя отбор въпреки загубата от "Левски".

title: Георги Иванов-Гонзо: Играхме по-добре, отколкото за Купата на България

maintext:
Иванов остана доволен от играта на своя отбор на "Герена"
[LAP.bg]
Мислех, че можем да победим днес, не само да вземе точка. Когато стана 1:0 за "Левски" бях уверен, че ще успеем да се върнем в срещата. През второто полувреме бяхме по-офанзивно настроени, създадохме положения, но за съжаление не успяхме да ги реализираме."
"Но в крайна сметка не мога да бъде недоволен. Контролирахме добра топката, имахме опасни ситуации. Не дадохме някакви особени шансове на "Левски". Когато имаш положения на "Герена", трябва да ги вкараш, ако искаш да вземеш нещо", допълни Иванов.
Треньорът на "Черно море" ще пусне играчите в почивка през следващите четири дни. "Няма да играем контролни срещи, защото футболистите имат нужда от почивка. След това имаме да работим върху много компонентни по време на паузата за националните отбори", завърши той.
Старши треньорът на "Черно море" Георги Иванов-Гонзо остана доволен от играта на своя отбор въпреки загубата от "Левски" Според него възпитаниците му са се представили по-добре, отколкото в двубоя между двата отбора за Купата на България, който варненци спечелиха."Доволен съм от играта, не съм доволен от резултата. Играхме по-добре, отколкото за Купата на България. Изпуснахме добри ситуации, а "Левски" ни вкара гол от корнер във втори пореден мач. Трябва да работим върху този елемент. Една грешка ни костваше загубата в този мач", каза Иванов пред "Диема спорт"."Черно море" прекъсна серията си от седем поредни мача без поражение. "


description: Нейни висши съратници намекват, че очакват Меркел да опита отново да стане канцлер, въпреки че популярността ѝ падна

title: Повече от половината германци искат Меркел да се кандидатира за четвърти мандат


description: Партията, която е част от Реформаторския блок смята, че е разбила монопола на ДПС

title: Орхан Исмаилов смени Корман Исмаилов като председател на НПСД

maintext:
Орхан Исмаилов
Фотограф: Анелия Николова
Орхан Исмаилов замени Корман Исмаилов, като председател на Народна партия "Свобода и достойнство" на първия национален конгрес на партията. Това стана с пълно единодушие от всички делегати. Доц. д-р Орхан Исмаилов е заместник министърът на отбраната в оставка. Върховният орган на партията избра и ново ръководство, което ще се състои от 17 члена."Влизам в политиката защо съм един от вас, отвратен и омерзен от ставащото днес. Но аз вярвам, че промяната трябва да започне от самите нас. Както от мен, така и от вас. От всички хора, които искат бъдеще и са готови да го постигнат. Заради нас, заради нашите родители, заради децата ни – в името на България", заяви Орхан Исмаилов."Ето, че изминаха четири години, откакто стотици смели мъже и жени решиха да се опълчат срещу лицемерието, наглостта и потайните схеми на една партия, която до този момент повечето от нас подкрепяха с вярност и всеотдайност. Когато обаче лъсна ужасната истина за кръвната връзка на тогавашните ни ръководители със структурите на Държавна сигурност, ние казахме: До тук!", заяви зам.-председателят и идеен учредител на НПСД, който беше един от лидерите на ДПС. Дал допълно, че на изминалите местни избори НПСД е мобилизирала вот, какъвто основният й политически опонент - ДПС не е очаквал, като по този начин се е доказало, че монополът им в така наречените смесени райони далеч не е неразбиваем."Благодарение на принципния ни подход към коалиционната политика на партията, ние потърсихме съмишленици в спектъра център-дясно. Намерихме ги в лицето на Реформаторския блок, оставайки верни на мирогледа си, станахме част от управляваща коалиция до момента на подаването на оставката на настоящото правителство. Ние доказахме, че сме жизнени, че имаме потенциал, че можем да бъдем активен, честен и предсказуем партньор", каза още Касим Дал в речта си.Бившият вече председател на НПСД и настоящ заместник-председател на партията Корман Исмаилов каза в доклада за четирите години, в които той беше начело: "Със своята поява и действия НПСД отказа Ахмед Доган от формалното председателство на партията му и го изпрати в така уютното му задкулисие. Откъдето да продължи да развива новият си финансово олигархичен проект "Пеевски". Проект който по своите опустошителни мащаби и властова всеядност надмина и застраши дори създателя си", обясни още той."Вътре в страната, надигащият се псевдо-патриотизъм или национал- популизъм с присъщия си език на омразата се насочи към бежанците и емигрантите, като остави на втори план агресията си към българските роми, мюсюлмани, турци и евреи. Насаждането на напрежение и страхове, през ксенофобията и ислямофобията са сериозна заплаха и проблем пред единството на българската нация", каза още Корман Исмаилов.


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня 7 ноември 2016 г.

maintext: 1/16 снимки в галерията Жена се моли на Бога Слънце във водите на езеро по време на хинду фестивал в Калкута, Индия.


description: С друго решение на правителството община Благоевград получи имот, в който ще изгради интер експо и конгресен център.

title: Община Горна Малина ще изгражда технологичен парк

maintext:
Фотограф: Георги Кожухаров
Правителството прехвърли на община Горна Малина имот – частна държавна собственост, който ще бъде използван за реализацията на проект за технологичен парк. Теренът от 837 дка с построени 62 сгради е разположен в местността "Конски кладенец" край село Долно Камарци, съобщава правителствената информационна служба.Фирми в областта на информационните и комуникационните технологии са проявили инвестиционен интерес към изграждането на парка. Индустриално-технологичният парк ще бъде с насоченост за развитие на приложни научни изследвания, нови технологии и развойни дейности.С друго решение на правителството освободен военен имот от 61 дка и 32 сгради на ул. "Александър Стамболийски" в Благоевград преминава в собственост на общината. Местната власт възнамерява в него да бъде изграден интер експо и конгресен център. В центъра ще се провеждат фестивали, конференции, експозиции, научни, образователни културни и обществени форуми. Общината предвижда също да се изгради и музей на Македоно-одринското освободително движение.Община Крушари, област Добрич, получи имот от държавата за срок от 10 г. Теренът се намира в с. Добрин и е с площ от 410 дка. Той е част от териториалния обхват на груповата археологическа ценност от национално значение "Антична крепост Залдапа". С предоставянето му ще бъде възможна социализацията обекта и развитието на културния туризъм при спазването на Закона за културното наследство и предписанията на Регионалния исторически музей – Добрич.Поради отпаднала необходимост от НОИ беше отнето правото на управление върху част от имот - публична държавна собственост, в Лом. Той се намира в сградата на площад "Свобода" №8 и представлява две помещения и една зала. В управление на Агенцията по заетостта преминава залата, а двете помещения се предоставят за управление на областния управител на Монтана.От частна в публична държавна собственост беше променен статутът на терен от 2 дка в с. Голямо Дряново, община Казанлък. Той е предоставен безвъзмездно за управление на Държавната агенция "Държавен резерв и военновременни запаси" за нуждите на териториалната й дирекция в Пловдив. В него се намира склад на агенцията, което налага и теренът, върху който е построена сградата и е свързан с функционалното й предназначение, да бъде със статут на публична държавна собственост.Община Казанлък получи правото на собственост върху терен от 50 дка и застроен с 21 сгради в местността "Ала баир". Имотът ще бъде използван за временно настаняване по предписание на ветеринарномедицинските институции на селскостопански животни.От публична в частна държавна собственост беше променен статутът на други четири имота. Първият – бивша ветеринарна лечебница в с. Градина, община Първомай, досега е бил в управление на Българската агенция по безопасност на храните, но е с отпаднала необходимост. Промяната дава възможност за извършване на разпоредителни действия, чрез които ще могат да се реализират допълнителни приходи.Другите три имота се намират в местността "Къро" на столичния район "Младост". Досега те са били предоставени за управление на Министерството на младежта и спорта. Обявяването им за частна държавна собственост ще даде възможност за по-ефективното им управление и реализиране на потенциала им като спортна инфраструктура чрез привличането на инвеститорски интерес към тях, тъй като намиращите се в имота сгради са в лошо състояние и са опасни.


title: Тръмп плати $25 млн., за да избегне съд за мошеничество

maintext:
Дискове с лекциите от семинара Trump University.
Новоизбраният президент на САЩ, който непрекъснато настояваше, че никога не е приемал извънсъдебно споразумение (макар да има много подобни случаи) прие да плати 25 милиона долара, за да избегне започването на съдебен процес срещу него за мошеничество.
Става дума за вече несъществуващата програма от семинари, известна като Trump University.
По този начин Доналд Тръмп избягва явяването си пред съда точно по време на подготовката си за поеме управлението на страната.
Със споразумението се уреждат 3 отделни иска, включително групов от Калифорния, срещу фонда на Тръмп, известен като Trump Organization.
Адвокатът на фонда коментира, че според него Тръмп би спечелил делата, но е решил да плати, "за да се отдаде изцяло на важните въпроси пред нашата велика нация".
Обезщетението е "за над 6000 жертви на неговия фалшив университет", каза Ерик Шнидерман, главен прокурор на Ню Йорк, който отправи обвиненията през 2013г.
Според него Тръмп е "измъкнал милиони долари от хиляди невинни американци"
Щатът Ню Йорк получава 1 милион долара от сумата заради това, че Тръмп е нарушил образователните закони като е нарекъл обучителната си програма "университет", въпреки, че структурата на семинарите не предлага университетско образование и завършилите ги не получават диплома.
Споразумението трябва да бъде одобрено от съда и според участвали в преговорите с него се предвижда възстановяване на парите, похарчени от клиентите за такса за обучение, които понякога достигали до 35 000 долара.
Тръмп твърдеше, че обучаваните са били доволни от курсовете, но в съда те обясняват, че са платили заради реклами и обещание строителният предприемач да сподели част от тайните на успеха си чрез преподаватели, които лично той е подбрал. Това се оказа невярно и самият Тръмп го потвърждава в съдебни документи.
Делото стана известно и с това, че Тръмп нападна съдия Гонсало Куриел, който следеше хода на двете дела в Калифорния. Той го обвини в пристрастност, защото бил с мексикански произход.
Куриел призоваваше двете страни да сключат извънсъдебно споразумение, а защитата на Тръмп искаше отлагане на процеса (той трябваше да започне на 28 ноември) за февруари или март, когато клиентът им вече ще е президент на САЩ.


description: Книгата на Момчил Методиев включва биография, непубликувани спомени и откъси от дневниците на Нюйоркския митрополит Андрей, както и много архивни документи.

title: Историкът Момчил Методиев издаде книга за създателя на българската епархия в Америка митрополит Андрей

maintext:
Момчил Методиев по време на представянето на книгата си "Нюйоркски митрополит Андрей".
Фотограф: Веселин Николов [Днвеник]
един от големите български духовници от епохата на 20 век, създател на българската епархия в Америка, както отбелязва сайтът "Двери на православието".
Книгата на Методиев
включва биография, непубликувани спомени и откъси от дневниците на Нюйоркския митрополит Андрей, както и много архивни документи. Андрей е привлякъл интереса на автора заради многото легенди, които съществуват около неговата личност.
Българската екзархия в Турция
" "Биографията на Нюйоркския митр. Андрей (1886-1972) излиза извън обичайните житейски траектории на една наситена с драматични събития епоха. Без да ги търси, той се отзовава в епицентъра на много конфликти, които се опитва дипломатично да разрешава, пише в "Двери" - Без да е политик, той е признат от българската емиграция като един от нейните естествените обединителни центрове. Без да изменя на своите антикомунистически възгледи, след дълги перипетии той е признат от официалните български власти, а Държавна сигурност следи всяка негова стъпка при завръщането му в България. Противник на икуменизма, той е космополит, който свободно общува с представители на различни изповедания. Приживе делото му остава непризнато, но след неговата смърт паметта му като основател на българската епархия в Америка е защитавана дори и от негови противници.
По думите на Момчил Методиев чрез образа на митрополит Андрей се разкрива историята на българската православна църква преди 1940 г. Тя също така разкрива и съдбата на нейните ръководители през 40-те, 50-те години, които са израснали преди 1944 г.
Книгата
Историкът Момчил Методиев изследва историята на Българската православна църква преди и след Втората световна война, както и отношенията й с Държавна сигурност в новата си книга "Нюйоркски митрополит Андрей". Разказът е пречупен през съдбата на митрополит Андрей Нюйоркски -Роден с името Стоян Петков през 1886 г., през 1903 г. е приет да учи в Софийска духовна семинария. В годините между 1911 и 1916 г. продължава образованието си в Московската духовна академия. Служи като редник в българската армия по време на Балканската война. Името Андрей приема през 1928 г.През 1937 г. Св. Синод го изпраща в САЩ, за да управлява Българската православна епархия със седалище в Ню Йорк. Втората световна война той е пратеник на. След края на войната заминава за САЩ. Българската православна общност там го избира за митрополит през 1947 г., но получава официално признание от църквата чак през 1963 г. заради несъгласието на комунистическата власт."Нюйоркски митрополит Андрей" е издадена от издателство "Рива".


description: От всички туристи в България най-негативно към условията за почивка тук се изказват самите българи. Това показа проучване на агенцията за медийни анализи "Персептика", извършено по нейна инициатива.

title: От всички туристи в България най-негативни са българите

maintext:
В същото време се оценява положително, че по Северното Черноморие все още има диви плажове, незасегнати от презастрояването, макар и с безпокойство, че масовият туризъм ще се настани и на тях.
Преглед на оригинала
[Perceptica Media Analytics]
Коментиращите в социалните мрежи чужденци са предимно позитивно настроени към българските курорти и туристически обекти като най-възторжени са представителите на Централна и източна Европа.
В своите коментари онлайн потребителите често правят разлика между условията за морски и планински туризъм, като отношението към планинските курорти е значително по-позитивно.Като цяло положителните коментари се делят на две групи - описания на слабо популярни дестинации, които предлагат спокойствие и обвинения в липса на патриотизъм към предпочитащите да почиват в чужбина.


description: Приемът на граждани ще се осъществява в работни дни, както следва: понеделник, сряда и петък, от 9 ч. до 12 ч.; вторник и четвъртък, от 13 ч. до 16 ч. Предварителна заявка за прием ще може да се прави на телефон 02/80 05 636 или на електронен адрес (поща) vkp@prb.bg.

title: Цацаров отваря приемна за граждани

maintext:
Фотограф: Георги Кожухаров
В приемната гражданите няма да се срещат лично със Сотир Цацаров.
С цел подобряване на действащата организация за прием на граждани и осигуряване на непосредствена възможност за отправяне на сигнали за престъпления и други закононарушения, които са от компетентността на прокуратурата от днес се въвеждат нови правила за прием на гражданите в Прокуратурата на Република България. Това съобщават от прокуратуратаПриемната на главния прокурор се намира в гр. София, площад "Св. Неделя" №1 (сградата на Администрацията на главния прокурор). Приемът на граждани ще се осъществява в работни дни, както следва: понеделник, сряда и петък, от 9 ч. до 12 ч.; вторник и четвъртък, от 13 ч. до 16 ч. Предварителна заявка за прием ще може да се прави на телефон 02/80 05 636 или на vkp@prb.bg Гражданите ще бъдат приемани ще се извършва от прокурори от отдел "Административен" при ВКП, прокурорски помощници при ВКП и служители от служба "Регистратура и деловодство" при администрацията на прокуратурата. Прокурорите не изразяват становище по съществото на жалбите или сигналите и не дават правни консултации.Освен това по заповед на Сотир Цацаров административните ръководители на районните прокуратури вече са задължени да приемат граждани поне два пъти месечно. Окръжните и апелативните обвинители ще трябва да имат поне един приемен ден в месеца. Тази дейност трябва да е организирана в подходящо помещение в сградата на прокуратурата, по график с дни и часове, който трябва да бъде оповестен на видно място и да се публикува на сайта на дадената прокуратура, а по възможност и в местни медии.Освен това Цацаров е разпоредил шефовете на апелативни прокуратури да организират изнесени приемни в съответните им окръжни прокуратури най-малко веднъж на три месеца. А окръжните прокурори трябва да се срещат с граждани в районните прокуратури поне веднъж на два месеца.


description: Премиерът Бойко Борисов се срещна днес с с Генералния секретар на Световната организация по туризъм към ООН (СОТ) д-р Талеб Рифай и с принцесата на Йордания Дана Фирас, която е президент на Петренския национален тръст – най-старата йорданска неправителствена организация за опазване и защита на културното наследство. Двамата са в София за участие в Конгреса на световните цивилизации и модерния туризъм, който започва утре.

title: Борисов се срещна с участници в Конгреса на световните цивилизации

maintext:
Борисов и принцесата на Йордания Дана Фирас, която е президент на Петренския национален тръст – най-старата йорданска неправителствена организация за опазване и защита на културното наследство.
[Министерският съвет]
с Генералния секретар на Световната организация по туризъм към ООН (СОТ) д-р Талеб Рифай и с принцесата на Йордания Дана Фирас, която е президент на Петренския национален тръст – най-старата йорданска неправителствена организация за опазване и защита на културното наследство. Двамата са в София за участие в Конгреса на световните цивилизации и модерния туризъм, който започва утре.
"2016 г. е най-силната за туризма в страната ни и в голяма степен това се дължи на факта, че правителството определи сектора като национален приоритет", е казал Борисов, цитиран от пресцентъра на Министерския съвет.
Той е отбелязал, че като държава с хилядолетна история и наследство от древни цивилизации, в България са направени уникални археологически открития и са регистрирани голям брой исторически паметници, седем от които са в Списъка на ЮНЕСКО на световното материално културно наследство. Борисов е изтъкнал, че в страната се полагат усилия за реставрацията и съхраняването на редица обекти, което създава нови възможности за развитие на културния туризъм на местно, регионално и национално ниво и го превръща във фактор на икономическия живот.
Според премиера Борисов Международният конгрес на световните цивилизации и модерния туризъм в София е изключителна възможност публичният и частният туристически сектор да представят и споделят мнения, опит и добри практики в разработването на стратегии, които да
насърчат нови форми на туризъм и да улеснят междукултурния диалог в света.
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Премиерът Бойко Борисов се срещна днес с


title: Волен Сидеров зове за правителство с мандат на патриотите

maintext:
Волен Сидеров и Росен Плевнелиев
Фотограф: Георги Кожухаров
Лидерът на "Атака" Волен Сидеров каза след консултациите с Росен Плевнелиев, че ако реши, това Народно събрание може да излъчи ново правителство. "Сметките са въпрос на преосмисляне на прекалено бързите и нервни реакции на по-големите политически сили. Видях, че те избързаха с едни заклинания едва ли не. Не мога да разбера толкова ли ги е страх от "Обединените патриоти", защото взехме един много хубав резултат. Виждам как първата и втората политическа сила някак си избързват да кажат, че този парламент се е изчерпал и няма никаква възможност", каза Сидеров.Сидеров предложи на съпредседателите на Патриотичния фронт и на лидера на ГЕРБ да седнат и по мъжки да поговорят. Вчера Красимир Каракачанов и Валери Симеонов казаха, че биха се опитали да съставят кабинет, ако получат мандат . "Мъжки момчета сме ние "патриотите" – по мъжки да седнем и да се каже ясно какви са отговорностите, какво следва", каза Сидеров. Според него въпросите кой да е премиер и подробностите могат да се решат на заседанието на Консултативния съвет за национална сигурност, който ще се състои във вторник в президентството."Политически за "Обединени патриоти" е изгодно и ние сега да се направим на изцепени и да кажем: "Айде отиваме на избори, ние ще спечелим добър резултат". Да, ще спечелим, но какво ще стане със страната ни? Затова като седнем във вторник тук, да вземем мъдро и разумно решение. Това е моята идея и предложение, това казах и на президента Плевнелиев", заяви още Волен Сидеров. "Обединени патриоти" е коалиция между ВМРО, НФСБ и "Атака" с която се яви на избори кандидатпрезидентската двойка Красимир Каракачанов - Явор Нотев. Сидеров добави, че в тази коалиция имат единство и консултации.Сидеров се обви срещу референдума, който нарече невалиден и антиконституционен. Той смята, че прилагането му в закон ще "доведе до парламент пълен с наркотрафиканти, криминални босове и какви ли още не типове". "Ако някой има смелостта да промени системата в този вид, в който я предлагат провокаторите от едно шоу, защото те са провокатори, не са истински загрижени за хората. Ако са загрижени, да влязат в политиката, само че ги е страх", каза Сидеров.


description: "Дневник" ви предизвиква отново да се опитате да познаете резултата и да спечелите награда, различна от тази за първото гласуване.

title: "Прогнозирай изборите" ... пак


title: БФС търси чужденец за отговорник за детско-юношеския футбол

maintext:
БФС ще се опита да въведе цялостна система за развитието на детско-юношеския футбол
[LAP.bg]
Заместник изпълнителният директор на БФС Павел Колев разкри, че в момента ръководството на БФС търси специалист от чужбина, който да поеме направление "Детско-юношески футбол" в централата.Колев коментира и организирания от националния селекционер Петър Хубчев лагер с юношески национали на България и заяви, че тази практика най-вероятно ще продължи."При всички положения има някакъв напредък. Доскоро един подобен лагер, който беше организиран в Сливен, беше немислим. Една такава централизирана подготовка на най-талантливите млади футболисти в разумни граници, без да се ощетяват клубовете, се прави в цяла Европа. В по-горните юношески възрасти директно събират тези футболисти на лагер през седмицата и ги пускат само за мачовете на клубовете им през уикенда", каза Колев пред "Диема спорт"."От БФС има изготвена методика, която се нуждае от промяна и усъвременяване. В момента се търси и чужденец, който да заеме поста технически директор на БФС, който да бъде в пряка връзка с клубовете, който да изготви една цялостна програма за подготовка на децата и юношите от най-ранна възраст до 19-годишна възраст и в сътрудничество с клубовете да направим така, че да затворят тази дупка, която имат с връстниците си от Европа, която стана очевидна за всички", заяви Колев.


description: Можех да спра Пеевски хиляди пъти през този период. Ако го бях оставил, никой нямаше да знае за него, но всичко покрих, за да няма скандали. Мажоритарният собственик на КТБ Цветан Василев

title: Цитат на деня: Можех да спра Пеевски хиляди пъти

maintext: Можех да спра Пеевски хиляди пъти през този период (по време на правителството на НДСВ, б.а.) Направих злини, като съм му чистил всички авгиеви обори. Като се започне от ремонтите на обектите на Националната спорта база, докато майка му беше шеф на тотото, през държавния резерв. Ако го бях оставил, никой нямаше да знае за него, всичко покрих, за да няма скандали.Така мажоритарният собственик на КТБ Цветан Василев описа в интервю пред телевизия Би Ай Ти своята роля във възхода на Делян Пеевски. В предаването "Просто Диков" той описа как е бил рекетиран от дясната ръка на Бойко Борисов, как са били откраднати "Виваком" и "Левски и други интересни сюжети. Подробности четете тук


description: Причината е че лагерът е от затворен тип и условията са лоши

title: Бежанци обявиха гладна стачка в Бусманци

maintext:
Дом за временно настаняване на чужденци в Бусманци. Снимката е архивна
Фотограф: Анелия Николова
около 400 души от Пакистан и Афганистан, затворени там обявиха готовност за стачка като протест срещу лошите условия там, условия, храна и бавните процедури по регистрацията им.
Към центровете от затворен тип обикновено се насочват хора, наскоро заловени по границата. Те остават там, докато се подадат молби за статут и докато бъдат регистрирани, т.е. докато започне процедурата в Агенцията за бежанците.
Лагерите на МВР и на Държавната агенция за бежанците са препълнени. А през миналата седмица МВР отчете повече задържани на границата чужденци.
Над 100 бежанци обявиха гладна стачка в Бусманци. Причината е че лагерът на МВР там е от затворен тип и те не са излизали от няколко месеца. Това заяви пред "Дневник" пакистанец от центъра.В началото на месецаПо информация на "Дневник" стачката ще продължи до утре сутринта


description: Правила и условия за участие в новата киноигра на "Дневник".

title: Правила за участие в играта "Ела, изпей"

maintext:
[YouTube]
"Икономедиа" АД, София, ул. "Иван Вазов" №20"Форум филм България" ЕООД, София, бул. "Ал. Стамболийски" №10128.11.2016 г., 10:00 часа – 25.12.2016 г., 23:59 часа3.Награди за участниците в първо ниво на играта:50 бр. двойни покани за предпремиерната прожекция на филма "Ела, изпей", която ще се проведе в София на 15.12.2016 г. в киното на Cinema City в Mall of Sofia (бул. Ал. Стамболийски 101)Награди за участиниците във второ и трето ниво на играта:2 бр. аудио слушалки4 бр. светещи ключодържатели5 бр. чанти за обяд5 бр. ученически комплектиа) Играта е отворена за участие на всички български граждани, навършили 18 години с местоживеене в Република България. Изключение правят лицата, които са съдружници, акционери или работят по трудово правоотношение или въз основа на друг договор за някой от организаторите или са заети в дейност, свързана с реализацията, осигуряването и администрирането на Играта, както и техните семейства.б) Участието в Играта е безплатно. За да се включите в Играта, трябва да сте регистриран потребител на "Икономедиа" (в id.capital.bg - може да се регистрирате тук ).Преди да отговорите на първия въпрос, е необходимо да попълните формата, която се появява, след като натиснете бутона "Отговори". С нея предоставяте трите си имена по лична карта и актуален телефон за връзка. Тези данни няма да станат част от публичния ви профил в id.capital.bg. Те ще бъдат използвани само във връзка с участието ви в Играта.в) Всяко физическо лице има право на участие само през един потребителски профил, регистриран в id.capital.bg.г) С тази допълнителна регистрация на www.dnevnik.bg/sing / за Играта се приема, че участникът е приел безусловно настоящите общи условия и правила, задължава се да ги спазва и предоставя данните си при регистрацията за целите на Играта (виж част 10).д) Участието в Играта се изразява в даване на минимум един верен отговор на въпросите, задавани в хода на Играта на www.dnevnik.bg/sing 5.а) В периода на провеждане на Играта организаторите обявяват три тематични нива, които включват въпроси, свързани по някакъв начин с филма ЕЛА, ИЗПЕЙ.б) Играта продължава 28 дни.Към всяко ниво се публикува по един въпрос. Участниците могат да отговарят на въпроса от първото ниво в рамките на 14 дни от задаването на въпроса и на въпросите от второ и трето ниво в рамките на 7 дни от задаването на съответния въпрос. Всеки участник, дал правилен отговор на поне един от въпросите, зададени в рамките на играта, може да участва в играта.Наградите, раздавани в рамките на играта, ще бъдат изтеглени чрез два жребия. В първия жребий ще се включат имената на всички участници, дали правилен отговор на въпроса от първото ниво на играта. Във втория жребий ще се включат имената на всички участници, дали поне един правилен отговор на въпрос от второ или трето ниво, като всеки правилен отговор на въпрос добавя името на участника по веднъж в списъка на участниците, сред които ще бъдат изтеглени наградите.Етапите на играта са, както следва:В 10:00 часа на 28.11.2016 год. ще бъде публикуван първият въпрос от играта и три възможности за отговор. За да участват в играта, потребителите трябва да изберат един от трите възможни отговора и да натиснат бутона "Отговори". На 11.12.2016 год. в 23:59 часа нивото се затваря за гласуване.В 00:01 часа на 12.12.2016 год. ще бъде публикуван вторият въпрос от играта и три възможности за отговор. За да участват в играта, потребителите трябва да изберат един от трите възможни отговора и да натиснат бутона "Отговори". На 18.12.2016 год. в 23:59 часа нивото се затваря за гласуване.В 00:01 часа на 19.12.2016 год. ще бъде публикуван третият въпрос от играта и три възможности за отговор. За да участват в играта, потребителите трябва да изберат един от трите възможни отговора и да натиснат бутона "Отговори". На 25.12.2016 год. в 23:59 часа нивото се затваря за гласуване.в) Жребият за наградите от първо ниво се тегли на 12.12.2016 год.Жребият за наградите от втори и трето ниво едно се тегли на 27.12.2016 год.г) Всеки участник може да отговаря на неограничен брой въпроси, включени в Играта, като името му ще бъде включвано в списъците с участниците, между които се разпределят наградите, толкова пъти, на колкото въпроса е дал верен отговор.д) Всеки участник може да отговори на един и същ въпрос, зададен в рамките на Играта, само един път. Затова, когато избере отговор от предложените варианти и натисне бутона "Отговори", отговорът му се регистрира от системата и повече не може да бъде променян.е) Единствено участници, дали верен отговор на въпрос, включен в Играта, имат правото да се борят за обявените награди.а) Наградите се предоставят на участници, отговарящи на условията за участие в Играта, обявени в настоящите правила.б) Печалбите се разпределят чрез жребий. Имената на победителите от първо ниво ще бъдат обявени в публикация на www.dnevnik.bg на 12.12.2016 год. Имената на победителите от второ и трето ниво ще бъдат обявени в публикация на www.dnevnik.bg на 27.12.2016 год.Тегленето на наградите се извършва в присъствие на представители на организаторите.в) Победителите в Играта се уведомяват за наградата си чрез съобщение на електронната поща, с която са се регистрирали в id.capital.bg, или в телефонен разговор на посочения от тях номер. Когато участникът се уведомява по електронна поща, същият е длъжен в 2-дневен срок да се свърже с организаторите. В случай че не се съобрази с горепосочения срок, участникът губи правото да използва наградата си и арганизаторите имат право да я предоставят на друг участник, отговарящ на условията на Играта.г) Спечелил участник, който е предоставил грешен, непълен или неточен телефон и електронна поща, вследствие на което организаторите не са се свързали с него, губи правото да ползва спечелената награда.д) Организаторите не носят отговорност в случаите, при които участникът по някаква причина не е успял да се свърже с тях и да уточни необходимите детайли.е) Организаторите не носят отговорност, в случай че някой от наградените е възпрепятстван да получи и използва наградата си.ж) При получаване на наградата печелившият участник удостоверява самоличността си с представяне на лична карта.з) Със съгласието си да получи наградата участникът се съгласява да бъде фотографиран, излъчван, показван и обявяван по всякакъв начин в публичното пространство, в електронни медии като печеливш в Играта, без каквото и да било допълнително заплащане от страна на организаторите на играта.и) Всеки участник в играта може да се свърже с организаторите за допълнителна информация на e-mail internet@dnevnik.bg и телефон 02/461 53 00 (от понеделник до петък между 8 и 18 часа).а) Наградите, предоставяни в рамките на Играта, не могат да се преотстъпват и да бъдат заменяни за паричната им равностойност.б) Ако участниците, избрани за печеливши, не отговарят на някое от условията, посочени в настоящите общи условия и правила, организаторите имат право да изберат чрез жребий други печеливши.в) Поканите за предпремиерната прожекция на филма "Ела, изпей" на 15.12.2016 год., раздавани в рамките на играта, не могат да бъдат заменяни или използвани за други прожекции в кината.г) Поканите за предпремиерната прожекция на филма "Ела, изпей" на 15.12.2016 год., раздавани в рамките на играта, се предоставят за получаване на място в киното на Cinema City в Mall of Sofia, половин час преди началния час на прожекцията. За получаване на наградата печелившите участници трябва да представят лична карта на името, с което са участвали в играта.а) Организаторите не носят отговорност за предоставяне на награди, предявени извън сроковете, посочени в тези общи условия и правила.б) Организаторите не носят отговорност за неполучени награди поради предоставен от участника грешен или непълен адрес или телефон за връзка или в случай на възникване на техническа грешка при опит да се свържат с участниците.в) Организаторите не носят отговорност в случай на неуспешен опит за участие, дължащ се на забавена връзка, дефектно или неуспешно електронно предаване на данни, повреда на комуникационната връзка независимо от причината по отношение на оборудване, системи, мрежи, линии, сателити, сървъри, компютри или доставчици, използвани по отношение на тази игра и каквато и да е друга техническа неизправност.Евентуалните спорове между организаторите на Играта и участниците се решават чрез преговори, а при невъзможност за постигане на споразумение чрез намесата на компетентните органи.а) Организаторите декларират, че няма да предоставят събраните лични данни на участниците във връзка с Играта на трети лица освен в предвидените от закона случаи.б) Организаторите информират участниците, че предоставените от тях лични данни ще бъдат записвани и използвани единствено и само във връзка с настоящата Игра във връзка с информирането на участниците за начало на нови промоактивности, организирани от "Икономедиа" АД.в) Всеки участник има право по всяко време да поиска от организаторите да заличат, коригират или блокират негови лични данни, като направи това писмено на адрес: София 1000 ул. "Иван Вазов" 20 "Дневник" за игратаили на електронната поща на организаторите: internet@dnevnik.bg г) Ако участник поиска данните му да бъдат заличени или блокирани по време на Играта, организаторите автоматично приемат, че участието му в Играта се прекратява, тъй като регистрацията е условие за участие.а) Организаторите могат да прекратят Играта преждевременно, в случай че настъпят материални злоупотреби, нарушаване на правилата или форсмажорни обстоятелства. В тези случаи на участниците не се дължи компенсация и не се предоставят награди.б) Организаторите си запазват правото да променят или допълват настоящите общи условия и правила по всяко време, като промените влизат в сила след публикуването им на 28.12.2016 год.


description: Суперзвездата Дженифър Лопес бе на челна позиция в афишите за вчерашния концерт в Маями, а петъчният ден от кампанията на Клинтън приключи с голям безплатен концерт в Кливланд, щата Охайо, където пред 10 000 фенове на хипхопа в нейна подкрепа пяха рапърите Джей Зи, Биг Шон, Чанс и Джей Коул.

title: Бионсе, Кейти Пери и Дженифър Лопес пяха в подкрепа на Клинтън

maintext: Хилари Клинтън не се появява вече през уикендите, без да я придружава някоя и друга звезда. Снощи - три дни преди изборите за президент в САЩ, певицата Кейти Пери пя на голям концерт във Филаделфия в подкрепа на кандидатката на Демократическата партия, разказва БТА.Суперзвездата Дженифър Лопес бе на челна позиция в афишите за вчерашния концерт в Маями, а петъчният ден от кампанията на Клинтън приключи с голям безплатен концерт в Кливланд, щата Охайо, където пред 10 000 фенове на хип хопа в нейна подкрепа пяха рапърите Джей Зи, Биг Шон, Чанс и Джей Коул.В препълнената зала изненадващо се появи и най-голямата звезда - поппевицата Бионсе, съпруга на Джей Зи.Хилари Клинтън не е измислила тази тактика, стигнала върха си в кампанията на Барак Обама от 2008 г. - с помощта на Брус Спрингстийн дни преди вота той успя да събере в Кливланд 80 000 души. Освен всичко друго чрез тези концерти 69-годишната бивша ръководителка на американската дипломация получава възможност да говори пред по-специфична публика, отбелязва АФП, споменавайки за "миризма на канабис", плъзнала из залата в Кливланд.


description: Dokk1 е не само библиотека, а и място за вдъхновение, обучение, четене и артистични изяви. Тя разполага с детска площадка на открито, която може да се използва 24 часа и е независима от работното време не библиотеката. В сградата са обособени места за игра и за отдих.

title: Библиотеката в Орхус - място за вдъхновение, отдих и игра

maintext:
Изглед към Dokk1
["Фейсбук" на Dokk1]
Орхус е вторият по големина град в Дания с близо 330 хил. жители. Градската библиотека обаче е най-посещаваният културен институт в страната.
Оттогава
Пространство за вдъхновение в Dokk1
["Фейсбук" на Dokk1]
Dokk1 е не само библиотека, а и място за вдъхновение, обучение, четене и артистични изяви.
Различни срещи и събития се провеждат всеки ден, като месечно те са между 120 и 150. За месец ноември са те са 137. Всеки четвъртък обучена медицинска сестра съветва младите майки и отговаря на въпроси. Организират се дискусии, концерти на ученици, уроци по танци, пеене, представления, форуми, срещи между деца и политици.
Тези събития се правят на открито, а не в затворена зала, което максимално улеснява достъпа до тях.
Строежът на новата сграда на библиотеката в Орхус, наречена Dokk1, започва преди 8 години и е открита през 2015 г.тя се посещава от 100 хил. души месечно, които са максимално улеснени с паркинг за 1000 автомобила и специално влакче, което спира пред входа.Това разказа Яник Мулвад, един от създателите на Dokk1, вчера по време на откриването на националният форум "Библиотеките днес" в зала 3 на Националния дворец на културата. Форумът се организира от фондация "Глобални библиотеки", като ще продължи и днес. Основната му тема е ролята на обществената библиотека в съвременното общество и пътищата за нейното развитие. Орхуската библиотека бе един от добрите примери за културен център, който съвместява различни функции и привлича хората по повече от един начин.Като читалня библиотеката разполага с 18 хил. кв. метра, а заемната й служба е "поместена" в други 10 хил. квадрата. Отделно сградата разполага и с още 94 хил. кв. метра площ за зали и пространства с различна цел. Целият проект е струвал около 300 млн. евро.Преди да започне строежът, Мулвад и неговите колеги са разговаряли с жителите на града, за да разберат какво и как би трябвало да изглежда новата сграда на библиотеката според тях."Основната идея е тя да бъде място не само за книги, но и за хора. Библиотеките трябва да са отворени пространства", обясни Мулвад.Така единственото, което е необходимо на гражданите да влязат в Dokk1 и да ползват услугите й, е карта за социални осигуровки. Не е нужно нито един от 30-те библиотекари, които работят в нея, да присъства.Тя разполага с детска площадка на открито, която може да се използва 24 часа и е независима от работното време на библиотеката. В сградата са обособени места за игра и за отдих.В Dokk1 работят и много доброволци, които помагат на учениците с образованието, провеждат различни лекции, като например обучение за управление на дрон или поправят развалени мобилни телефони, таблети и лаптопи.


description: Изложбата представя осем интерпретации на темата "съвременен сувенир", разработени от български дизайнери.

title: "София за вкъщи" търси алтернатива на стандартните сувенири

maintext:
Shevitza - комплект печати и боички с традиционни шевици
[Студио]
Гид-комплект с картички и постери, с които различни илюстратори разказват за любимите си софийски места и неща (Fourplus)
[Студио]
Ваза със силуета на "Витоша" от Tochka & tochka
[Студио]
Танграм-пъзел, вдъхновен от монумента "1300 години България", порцеланова ваза със силуета на Витоша и алтернативен гид на София, чиито илюстрации бързо се превръщат в пощенски картички от нетипични софийски места - това са три от интерпретациите на български дизайнери за нов сувенир на столицата, събрани в за изложбата "София за вкъщи".Проектът на дизайн кураторите "Студио Комплект" е втора инициатива, която цели да предложи алтернатива на клишираните мускалчета с розово масло и дървени фигурки в носии като символ и спомен за столицата.От края на лятото в туристическите пунктове се намират сувенирите на #SoSofia - магнити,чанти, тениски и други аксесоари, също разработени от дизайнери и вдъхновени от разнообразието от шрифтове по софийските улици. "София за вкъщи" иска да разшири понятието до специално разработени дизайнерски обекти. Изложбата дебютира на пражкото изложение Designblok, а между 1 и 11 декември ще бъде в Музея за история на София.Прототипите в изложбата са дело на български дизайнери и студиа - Александър Гергинов/Ham&Eggs, Виктория Нешева/A Forest Story, Гергана Станкова/Шевица, Димитър Делчев, Fourplus (с участието на: Borislavawillmadeit, Христо Савов, Калоян Тошев, Цветислава Колева), Odd Matter, tochka & tochka и Smartfablab. Сред предложенията има вариации на дъждобрани, колиета и печати, които вплитат традиционни символи като народните шевици и кирилския шрифт.Паралелно с изложбата, чието откриване е от 18.30 ч. на 1 декември, "Студио Комплект" организират и минифорум на тема дизайн и имидж на София. На 3 декември, събота, от 17 ч. в музея на Столична община бизнесът и различни културни организации ще обсъдят темата за образа на града. В същия ден от 19 ч. лекция ще изнесат берлинското дуо CeeCee, автори на eдноименен и популярен бюлетин с препоръки за германската столица.Още двама чуждестранни гости - Павел Меховски и Павел Еделман от полското студио 11bit, ще говорят в музея на 8 декември от 19 ч. Те ще разкажат за своите компютърни игри със социална насоченост, донесли им наградите Best Meaningful Play и Apple Design Award. А на 10 декември серия работилници ще подирят децата и техните образи за София (съвместно с Музейко), 3D принтирането в дизайна на нови сувенири (с B2N) и примери за силен имидж от различни сфери: Музейко, SoSofia, Stinky Socks, Time Heroes и Артелие.


title: Тръмп обеща да изгони 3 милиона души от САЩ

maintext: Доналд Тръмп обеща в телевизионно интервю, че след като влезе в Белия дом, ще изгони 2-3 милиона души, които са престъпници.За предаването 60 Minutes той каза: "Ще хванем хората, които са престъпници, имат досиета на престъпници, членове на банди, наркодилъри – два или вероятно три милиона, които ще изкараме от нашата страна или ще ги вкараме в затвора. Те са тук нелегално".Това противоречи на думите на председателя на Камарата на представителите Пол Раян, който също в неделя каза, че "това не е във фокуса ни – първо ще се заемем с границата преди да се захванем с имигрантите, не планираме да създадем части за депортация, Доналд Тръмп не планира подобно нещо".Победителят в президентските избори каза още за CBS, че имигрантите без документи и които не са вършили престъпления са "ужасни хора". Тръмп не посочи как мисли да постъпи с тях.По време на кампанията си той ги наричаше "изнасилвачи и "престъпници" и твърдеше, че мигрантите "преливат през границата". Данните показват, че няма подобна връзка между имиграцията и престъпността, както и че повече мексиканци напускат САЩ, отколкото да влизат.Барак Обама депортира за осемте години на двата си мандата над 2.5 милиона души – нещо, което в такива мащаби не е правил никой друг президент.Противно на настояванията си да издигне солидна стена по границата с Мексико Тръмп каза още, че част от съоръженията ще бъде телена ограда. "За определени райони, но само за определени, стената е по-подходяща. Много съм добър в това. Наричам го строителство."


title: Бюджетът губи стотици милиони годишно от нелегална търговия с плодове и зеленчуци

maintext:
Фотограф: Цветелина Белутова
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Нелегалната търговия с плодове и зеленчуци ощетява бюджета със стотици милиони левове годишно. Това е приблизителната оценка на Държавната комисия по стоковите борси и тържищата.Точна оценка за обема на тази търговия обаче не може да се даде, казва в интервю пред "Труд" изпълнителният директор на ведомството Владимир Иванов.Той посочва, че много търговци се регистрират като земеделски производители, без да произвеждат каквото и да било, а продават стоки от всякакъв произход, с което на практика създават нелоялна конкуренция на пазара."Те (около 2 хил. по негова оценка - бел. ред.) крият освен ДДС, подоходни данъци, осигуровки, а и излизат по-конкурентоспособни заради спестяванията", допълва той.Иванов обяснява, че държавата полагала големи усилия да препятства това, но били нужни законодателни промени. Не посочва какви.По данни на комисията през това лято предлагането на български продукти е било много по-голямо отпреди година. За това са спомогнали европейските фондове, които са дали възможност за по-големи инвестиции в сектора.Според него бъдещето на сектора е в износ, и то за Северна Европа. Той отново призова производителите да правят обединения, което ще снижи разходите им и в същото време ще има даде възможност да изнасят по-големи количества.


description: Той все още не е решил дали да заложи на Владислав Стоянов или на Николай Михайлов за двубоя в София на 13 септември.

maintext:
Хубчев не е решил дали да заложи на Владислав Стоянов, или на Николай Михайлов
[LAP.bg]
Селекционерът на българския национален отбор по футбол Петър Хубчев има сериозни колебания само за вратарския пост преди световната квалификация срещу Беларус на 13 ноември.
Той все още не е решил дали да заложи на Владислав Стоянов или на Николай Михайлов за двубоя на Националния стадион "Васил Левски" в София, пише БТА.
Днес Хубчев е направил специален разбор на играта на националите в дефанзивен план, след като в първите три световни квалификации бяха допуснати цели десет гола.
Въпреки загубата с 0:3 от Швеция в предишната среща обаче селекционерът планира да заложи на трима от стартиралите тогава четирима бранители. Александър Александров и Васил Божиков ще са в центъра, а десен бек ще е Страхил Попов.
Промяната ще е вляво на защитата, където се очаква да бъде Петър Занев. Бранителят на "Амкар" се завръща в тима след 17-месечна пауза.
Стоянов от дълго време е титулярният избор в националния отбор, но колебливите му изяви в последно време му костваха стартовото място в "Лудогорец". След като допусна шест гола срещу "Арсенал", той пропусна три поредни мача на разградчни, преди да се завърне срещу ЦСКА (2:0).В същото време Михайлов играе редовно за "Мерсин" във втора турска дивизия и това му осигури първа повиквателна за националния отбор след пауза от повече от година и половина.


title: Димитър Димитров: Ако "Левски" ме покани за треньор, ще откажа

maintext:
Димитров е едно от традиционно най-спряганите имена за треньор на "Левски"
[LAP.bg]
Димитър Димитров-Херо в прав текст заяви, че би отказал да поеме "Левски", ако получи такова предложение в този момент.Българският специалист в момента е наставник на казахстанския "Иртиш" и има договор за още една година с клуба, който се представя стабилно предвид финансовата криза, в която се намира.Той и друг негов колега, работещ в Казахстан - Станимир Стоилов, са двете най-спрягани имена за нов треньор на "Левски" след напускането на Люпко Петрович."Няма абсолютно нищо между мен и "Левски". Аз имам договор и нямам право да контактувам с когото и да било. На този етап това са слухове, които не знам на какво се базират изобщо. Как да откликна на подобен контакт? Нямам право, имам действащ договор за още година. Културно ще откажа, ако трябва да съм честен", категоричен бе Димитров."По принцип имам договор за още една година, но се надявам нещата да се променят от финансова гледна точка, защото това ни пречеше изключително през тази година. Както се надявам, така и се съмнявам, честно казано, защото виждам нюансите и индикациите, които ми подсказват, че трудно ще се променят нещата. Дано да бъркам", каза още българският специалист.


title: Със седмата поредна победа "Лайпциг" хвана още по-здраво първото място в Германия

maintext:
Тимо Вернер вкара два гола, а Емил Форсберг даде две асистенции за успеха на дебютантите
Дебютантът в Бундеслигата "Разенбалшпорт" (Лайпциг) се утвърди на първото място в класирането, след като постигна седмата си поредна победа.
Тимът на треньора Ралф Хазенхютъл се наложи с 4:1 като гост над шампиона на втора Бундеслига "Фрайбург" и временно дръпна с шест точки пред втория "Байерн" и с девет пред отборите от трето до седмо място. Той все още няма загуба през сезона.
"Червените бикове" изиграха поредния си вдъхновяващ мач, като откриха резултата още във втората минута чрез великолепен гол на полузащитника Наби Кейта.
Домакините изравниха в 15-ата минута благодарение на удара с глава на Флориан Нидерлехнер след центриране отдясно, но след само още седем минути Тимо Вернер отново изведе "Лайпциг" напред. Той получи подаване от дълбочина и открадна топката пред плонжа на вратаря Александер Шволов.
В 35-ата минута шведският национал Емил Форсберг изведе Вернер зад защитата и младият нападател вкара втория си гол в мача за 3:1.
През второто полувреме гостите играха предимно на контраатака, а Форсберг даде поредния си прецизен пас на Марсел Забицер за четвъртото попадение в 78-ата минута. С него "Лайпциг" стана най-резултатния отбор в първенството до момента.
В събота "Байерн" е домакин на "Байер" (Леверкузен) след серия от негативни резултати. На генералната асамблея на клуба тази вечер обаче изпълнителният директор Карл-Хайнц Румениге увери треньора Карло Анчелоти, че има цялото доверие на ръководството.


description: "Ние преди две години предложихме коалиция на Реформаторския блок, предложихме и на Патриотичния фронт. Те казаха тогава: "Ние няма да влизаме. Не искаме да участваме във властта, само ще подкрепяме дадени решения. Това им го дължа и аз, ако речат те да направят правителство. Да излъчат премиер, министри и всички останали".

title: Бойко Борисов не отрече ГЕРБ да подкрепи кабинет на друга партия в този парламент (допълнена)

maintext:
Бойко Борисов
Фотограф: Георги Кожухаров
Лидерът на ГЕРБ и премиер в оставка Бойко Борисов не отрече, че депутатите от партията му могат да подкрепят правителство с мандата на друга политическа формация в рамките на 43-ия парламент. След заседанието на Консултативния съвет за национална сигурност (КСНС) при президента днес Борисов не отговори еднозначно да въпрос дали ГЕРБ може да подкрепи кабинет, реализиран с третия управленски мандат, който се предполага, че ще бъде връчен на Реформаторския блок (РБ) или на Патриотичния фронт (ПФ)."Аз не мога да предопределям какво ще предложат колегите от другите партии. Оставям ги те да си поемат цялата отговорност", отвърна лаконично Борисов. Попитан дали това значи, че не изключва възможността ГЕРБ да даде подкрепа на правителство с мандата на друга партия, той каза: "Ние преди две години предложихме коалиция на Реформаторския блок, предложихме и на Патриотичния фронт. Те казаха тогава: "Ние няма да влизаме, не искаме да участваме във властта, само ще подкрепяме дадени решения. Това им го дължа и аз, ако речат те да направят правителство. Да излъчат премиер, министри и всички останали" (б.а. - от думите на лидера на ГЕРБ се разбира, че партията му би подкрепяла правителство на патриотичните формации, който нямаха министри в сегашния кабинет в оставка, но по същия начин - без да участва в него).На въпрос дали това значи, че ако Патриотичният фронт направи правителство, ГЕРБ ще го подкрепи, Борисов каза: "Аз оставям на колегите от Патриотичния фронт, на Реформаторския блок те да поемат отговорност и да вземат решения. Аз бях поел ангажимент, ако не спечелим на първи тур и президентските избори като вот на доверие към ГЕРБ, да освободя този пост и съм го направил".Борисов отново заяви, че ГЕРБ ще върне мандата и даде да се разбере, че не може да бъде министър-председател с мандата на други партии , каквито спекулации се появиха.След него лидерът на БСП Корнелия Нинова заяви, че няма да прави опит за съставяне на кабинет в рамките на този парламент, както и че социалистите няма да подкрепят правителство на друга партия Президентът Росен Плевнелиев още веднъж призова да не се стига до предсрочни парламентарни избори и заяви, че заради това свое желание ще връчи третия управленски мандат на политическата формация, която има най-голям шанс да направи правителство в 43-ия парламент След консултациите на "Дондуков" 2 миналата седмица Патриотичният фронт заяви готовност да направи правителство


description: За последната седмица увеличението е със 72 %

title: Задържаните при опит да влязат у нас чужденци се увеличават

maintext:
Снимката е архивна
Фотограф: Георги Кожухаров
Това е и целта на новосъздадената дирекция - специален екип да се грижи за разходването на парите, които са предназначени за сигурност по границата и подобряване условията и капацитета на управление на миграционния поток.
Задържаните при опит да влязат у нас чужденци отново се увеличават, като за последната седмица се отбелязва ръст със 72 % - от 32-ма на 55 -ма души. Най-много от тях са били задържани на българо-турската граница Все пак общият брой на спрените мигранти, според данните на МВР не се е увеличил драстично. За сравнение за изминалата седмица общо задържани са 312 души, а за предходните седем дни - 277 чужденци.а броят на напусналите домовете на Държавната агенция за бежанци и на МВР също е по-голям от тези, които са били приети там. Центровете продължават да са преизпълнени. За последната седмица е бил предоставен бежански или хуманитарен статут на над 70 души, а подадените молби са над 300.От миналия петък досега задържаните на изход от страната са 516 души, като само 129 са без регистрация от органите на МВР. От началото на годината при опит да излязат от страната са били спрени над 12 хиляди души, а общият брой задържани е над 17 хиляди души.В началото на седмицата военният министър Николай Ненчев заяви, че въоръжените сили се подготвят за дългосрочна мисия по българската граница. Целта е не се позволи незаконен трафик на хора.Правителството пък създаде нова дирекция в МВР - "Обществени поръчки". От ведомството обясниха за "Дневник", че дирекциятаНамерението на България да иска спешно финансиране бе обявено първо от премиера Бойко Борисов . Той заяви, че средствата ще се използват за охрана на границите от мигранти. По-късно говорителят на Европейската комисия (ЕК) Наташа Берто обясни, че парите не са за строеж на огради по границата.Зам.министърът на вътрешните работи Филип Гунев обясни, че по-голямата част – 80%, от договореното с ЕК ще отиде за охрана на границата. Повече за разпределянето на парите четете тук . В началото на ноември пък правителството възложи на вицепремиера и министър на вътрешните работи Румяна Бъчварова да създаде необходимата организация за изразходване на допълнително отпуснатите пари за овладяване на миграционния натиск по границата.


description: Заради мъгла на летище "Чампино" полетът им е бил отменен.

title: Десетки българи са блокирани на летище в Рим

maintext:
Фотограф: Надежда Чипева
Стотици българи днес са били блокирани на летище "Чампино" в италианската столица Рим, предаде Би Ти Ви.Хората чакат на летището от 6.30 ч. сутринта, след като заради мъгла полетите са били временно преустановени. Полетът на българите е бил отменен от нискобюджетната авиокомпания "Райънеър", а самолет, идващ от София, е бил изпратен на другото летище – "Фиумичино".Българите се оплакват, че са прекарали часове на летището, без да получат информация от авиопревозвача. В ранния следобед на италианското летище вече е имало около 40 души, за които остава да се намери превоз.Предлагат се алтернативни полети за други дни и през други градове и дори държави, но хората се оплакват, че ще получат финансова компенсация само за една нощувка, а на някои от тях ще са необходими по две, за да хванат полет до България.


title: "Локомотив" спечели битката за Пловдив срещу "Ботев"

maintext:
Черно-белите зарадваха феновете си с успех
Фотограф: Архив [LAP.bg]
"Локомотив" спечели битката за Пловдив срещу градския си съперник "Ботев"."Смърфовете" се наложиха с 2:0 на "Лаута" с голове на Мартин Камбуров и Парвизджон Умарбаев в двете полувремена, а след това Тодор Неделев пропусна дузпа за гостите.С успеха черно-белите събраха 20 точки и са на шесто място в класирането, следвани от "Верея" и "канарчетата" с по 18.Едуард Ераносян изненада с решението си да заложи на 15-годишния талант Ияд Махмуд, който влезе в историята като най-младия футболист, започнал като титуляр в българския елит.Махмуд се отблагодари по най-добрия начин за доверието и асистира на Мартин Камбуров за първото попадение в двубоя. Нападателят получи топката, след която я овладя атрактивно, а накрая я прати в мрежата със задна ножица.С изключение на това красиво попадение първото полувреме не предложи нищо интересно на зрителите, а чисти положения на практика нямаше.Втората част също започна с домакински натиск и в 56-ата минута националът Мартин Райнов прати топката в мрежата на "канарчетата", но голът бе отменен заради засада. В 68-ата минута Умарбаев удвои резултата с красиво попадение, което вкара от дистанция и без подготовка.В 74-ата минута Тодор Неделев можеше да върне "канарчетата" в двубоя, но пропусна дузпа. Наказателният удар бе отсъден заради нарушение на Павел Виданов, който вече имаше жълт картон, но главният съдия Николай Йорданов му спести втори.Няколко минути преди края Радослав Терзиев получи втори жълт картон и остави жълто-черните с човек по-малко, но това не повлия на крайния изход на мача.


description: Музикална селекция на "Фалшименто" за "Дневник за бавен живот"

title: Спри и се заслушай: Фалшименто

maintext:
Тази статия е част от темата "За бавен живот"
Фотограф: Жоро Панчев
Through the Asteroid Belt
Mercury Prize тази година.
Шабака първи път.
Leonard Cohen – If I Didn’t Have Your Love –
Ако оня с нобела е Еверест, тоя е Марианската падина.
Jordan Rakei – Lost Myself
Jamie Woon
Sons Of Kemet – Play Mass
+
RY X – Howling
Shabaka and the Ancestors – Nguni
Jozef Van Wissem – The Purified Eye of the Soul is Placed in the Cirlce of Eternal Sun
Jóhann Jóhannsson
– A Sparrow Alighted Upon Our Shoulder
Michael Kiwanuka – Cold Little Heart
Отварящата
BadBadNotGood – Time Moves Slow
Cancer – Die One More Time –
Не знам как са се разбрали с трашърите със същото име. Невъзможно е да си пуснете тия мислейки си за другите и обратното.
Bon Iver – 8 (circle)
птицо проклета.
Cassius, Cat Power – Feel Like Me
– Х
The Sound of Violence от преди 14 годин
Weyes Blood – Diary –
Лудичка по цялата глава
Натали Меринг.


description: На теория "Стажантът" е просто телевизионно предаване. То обаче се превърна в нещо повече – в опитно поле за токсични политически идеи, пише Стюарт Херитидж от "Гардиън".

title: За "Стажантът", Тръмп и опасностите на риалити форматите

maintext: Ако имам машината на времето и мога да поправя нещо, което ще промени към по-добро човешката история, нямаше да убия Хитлер. Щях да спра излъчването на риалити предаването "Стажантът" - форматът, дал платформа на Доналд Тръмп, пише в коментар за "Гардиън" журналистът Стюарт Херитидж.На теория "Стажантът" е просто телевизионно предаване. То обаче се превърна в нещо повече – в опитно поле за токсични политически идеи, пише Херитидж.Форматът се появява през 2004 г. по NBC като начин да помогне на Доналд Тръмп да се измъкне от кризата, в която се намира. Към онзи момент никой не гледа на него насериозно, включително защото е обявявал фалит 4 пъти . Той е продукт на отминала епоха, изгубен в свят, който вече не може да разбере. За това говорят и неуспешните му бизнес начинания: пържолите на Тръмп, водката на Тръмп и т.н.Но "Стажантът" заличава тези неудачи. Предаването му предоставя ефирно време, в което той може да носи костюм и да размахва пръст... доста. Форматът на практика спасява бизнеса му. Въпреки че Тръмп е участник в риалити, в което никой истински себеуважаващ се милиардер не би се появил, хората започват да инвестират в мита за Тръмп. И ето че сега той е кандидат-президентът на Републиканската партия в съвсем истински избори . Без "Стажантът" Тръмп би бил неуспешен продавач на настолни игри. Но сега той почти се е превърнал в лидер на свободния свят, пише журналистът.Нещо повече – предаването превърна във фактори и т.нар. му стажанти. Един от състезателите във втори сезон на формата, Анди Дийн, има собствено радиопредаване. Той е и човекът, който застана зад човека, ударил шамар на протестиращ от афроамерикански произход на митинг на Тръмп през март. Тана Гьорц, член на кампанията му и участник от сезон 3, подкрепи атаките на Тръмп срещу журналист от "Фокс нюз". А според Херитидж участници в британския вариант на предаването, известни със скандалните си и популистки виждания, вече се радват на легитимност и в Обединеното кралство.Но всичко това не е изненада, защото самата идея на "Стажантът" е да стимулира най-лошото у хората, пише Херитидж. Според него предаването насърчава алчността и тласка хората към бързо забогатяване без оглед на последствията. "Това е поредица, която придава на човешките недостатъци лъскав вид и след това ги пуска на свобода. Ако имах тази възможност, бих използвал машината на времето и бих спрял "Стажантът", завършва авторът.


description: Според народните вярвания, ако днес времето е топло и слънчево, зимата ще е люта, лятото - сухо, а плодородието - слабо. Ако вали, зимата ще е снежна, лятото - дъждовно, а реколтата - богата

title: Днес е Въведение Богородично, празник на християнското семейство

maintext:
Фотограф: Юлия Лазарова
Православната църква днес отбелязва Въведение Богородично - празник, посветен на християнското семейство и на християнската младеж.
Според Светото писание на този ден 3-годишната Мария е заведена от родителите си в Йерусалимския храм и е отдадена в служение на Бога. Денят става символ на въвеждането на младия човек в храма, в лоното на църквата и вярата, и на християнското семейство, чийто първопример са Дева Мария и съпругът ѝ Йосиф.
На Въведение Богородично православната църква препоръчва на родителите да водят децата си на богослужение, да им разказват за вярата и библейските събития и така да ги възпитават в християнски дух.
Според това какво е времето на днешния ден народът гадае какво ще бъде то през цялата следваща година. Ако времето е топло и слънчево, зимата ще е люта, лятото ще е сухо, а плодородието - слабо. Ако вали дъжд или сняг, зимата ще е снежна, лятото - дъждовно, а реколтата - богата.
Празникът е въведен в Константинополската църква през 7 век от патриарх Терасий, а в Римокатолическата църква - през 1374 г. от папа Григорий Единайсети.


title: НПО "Ние гражданите" се събират на граждански протест днес

maintext:
Фотограф: Надежда Чипева
"След поставянето на КТБ под особен надзор редица политици, в т.ч. настоящият премиер на Република България обещаха на българските граждани пълна прозрачност и цялата истина по случая КТБ. Вместо това срециалните поправки на "най-добрите в ЕС" банкови закони позволиха на група политици и бизнесмени да ограбят активите на фалиралата банка и фактически спестяванията на над 7800 граждани и фирми. На нито един сигнал за закононарушения на квестори, синдици, управител и подуправители на БНБ до края на 2014 г. , за присвоявания и ограбване на активи на КТБ, които би следвало да влязат в масата на несъстоятелността на банката, не е даден ход."Това е част от писмото на гражданското сдружение "Ние гражданите", с което свикваи се обръща към всички граждани и граждански организации, които смятат правата си за ощетени не само в банковия сектор и които искат правов ред и сигурност. НПО "Ние гражданите " е неправителствена организация , която защитава правата на вложитеите в КТБ над гарантираните суми, но видно от сайта й, в обсега на дейността на сдружението влиза защита на всички вложители и на всички основни права на гражданите.Досега сдружението е подало над 40 сигнала до прокуратурата с документи и приложения - характерно за "Ние гражданите" е обилната документация с която придружават всеки сигнал, но досега прокуратурата не е дала ход на нито един.Сдружението многократно настоява и за разсекретяване на стенограмата от КСНС при президента на 29 юни 2014, което и досега не е направено - на онова заседание се обсъждаше съдбата на КТБ.Вера Ахундова, съпредседател на НПО "Ние гражданите", обясни на въпрос на "Дневник" за актуалните им приоритети - сред последните им сигнали и жалби са и тези до омбудсмана Мая Манолова във връзка с 4-процентната такса, която вложителите трябва да заплащат, когато обжалват действия на синдиците.Непрозрачността на всичко което се случва около и след фалита на КТБ, се поддържа и от мнозинствто в парламента. Още през юни Петър Славов и Мартин Димитров са внесли искане да бъде изслушан главният прокурор Сотир Цацаров за делото КТБ в съответствие с ппомените на Конституцията, които дават такава възможност. Но искането на двамата депутати изобщо не бе придвижено от председателя на парламента Цецка Цачева."Ние гражданите" е организация с експерти - финансисти и юристи, която единствена сред гражданските формации следи специализирано и под лупа осребряването на активите на банката и изнася информация за действията на синдиците, съдилищата, съдебните изпълнители. Поради спецификата си сдружението, макар че е напълно игнорирано от големите медии, е неприятният коректор на финансовия министър Владислав Горанов. Тъй като коригира представяните от него числа от парламентарната трибуна за събраните пари от продажбата на активите на КТБ.


title: Еврокомисията е спряла работа временно заради хакерска атака

maintext:
Фотограф: Pawel Kopczynski
Европейската комисия вчера е спряла изцяло работа, след като сайтът и сървърите ѝ са били нападнати, съобщава БТА.В ранния следобед вчера е била засечена първата вълна от огромен брой заявки за търсене на информация в сайта на комисията. Това е блокирало сайта, но същевременно са установени и опити за пряка намеса в сървърите на ЕК.Служителите на комисията са прекъснали работа, тъй като са останали без достъп до интернет. Засега от институцията не съобщават дали са установили откъде идва нападението. Уточнява се, че няма изтичане на информация от информационната система на ЕК, където се съхраняват и много файлове с гриф за поверителност.По време нападението съвпада с две събития, свързани с вчерашната дейност на ЕС - гласуването на резолюцията на Европейския парламент за спиране на преговорите с Турция за присъединяване, както и с посещението на украинския президент Петро Порошенко в Брюксел.Специалисти по информационни мрежи на комисията отбелязват, че подобни нападения се извършват "на вълни" и изразяват опасения, че институцията може да бъде блокирана отново.


title: Директорите във Формула 1 избраха Хамилтън за пилот на годината

maintext:
Хамилтън бе избран за №1, въпреки че шампион стана съотборникът му Нико Розберг
Директорите на отборите във Формула 1 избраха Люис Хамилтън за пилот на годината, въпреки че британецът не успя да защити световната си титла.Британецът остана на второ място в крайното класиране, а нов световен шампион стана неговият съотборник в "Мерцедес" Нико Розберг.В годишната анкета на Autosport тайно гласуваха всички 11 отборни ръководители, а точковата система бе същата като тази в състезанията - за първо място се дават 25 точки, а за десето - една.Хамилтън, който спечели десет старта през сезона, събра 234 точки, а най-атрактивният пилот през изминалата година Макс Верстапен остана втори с 183 точки, със седем повече от новия шампион Розберг.


title: Моника Маковей била готова да съветва президента Румен Радев

maintext:
Моника Маковей по време на посещението й в България през 2015 година
Фотограф: Надежда Чипева
Инициатива "Правосъдие за всеки".
Бившият правосъден министър на Румъния и настоящ евродепутат Моника Маковей е готова да консултира новоизбрания президент Румен Радев, съобщи самата Маковей в интервю за телевизия Би Ай Ти.В предизборния дебат преди балотажа, Радев заяви, че ще покани представители на румънските структури, за да говори с тях за "сериозна съдебна реформа"."Бих приела покана от всеки, който иска да се бори с корупцията, защото тя води до обедняване на хората. Тези пари отиват от един джоб в друг, но това са пари за обществени договори. Държавата не може да напредва по този начин", отговори Маковей. По думите й проблемът е кой ще се бори с корупцията."Нужни са хора, които няма да се предадат, няма да се поддадат на корупция, дори ако правителството или президентът им оказва натиск. Не е лесно да се намерят хора, които ще кажат "не" на премиера и ще са достатъчно упорити", смята Маковей и добави, че ако ги няма правилните хора, то тогава всичко, което се прави, е безсмислено, защото няма да доведе до нищо по-добро.Маковей посети България през пролетта на 2015 година в разгара на подготовката за началото на съдебната реформа у нас. Тогава в присъствието на министъра на правосъдието по това време Христо Иванов, Маковей каза, че "промяната на законите и на Конституцията бави битката с корупцията". Посещението на Маковей беше по покана на


description: Боби, всички знаем, че беше фантастичен вратар, но сега се доказа и като смел лидер, който не се страхува да прави реформи в тези тежки условия. Александър Чеферин, президент на УЕФА

title: Цитат на деня: Боби Михайлов е смел лидер, който не се страхува да прави реформи

maintext:
Президентът на УЕФА Александър Чеферин (вдясно) и съветникът на Джани Инфантино Звонимир Бобан (вляво) засипаха с похвали Борислав Михайлов
[LAP.bg]
в тези тежки условия
"Това е една от най-красивите бази в Европа. Само тази в Словения е по-хубава", допълни 49-годишният словенец.
Боби, всички знаем, че беше фантастичен вратар, но сега се доказа и като смел лидер, който не се страхува да прави реформи. Някои хора може би не са щастливи oт това и се страхуват от промените, но ти ги правиш за доброто на българския футбол.Това заяви президентът на УЕФА Александър Чеферин на церемонията по откриването на новата национална футболна база в Бояна . Словенецът заяви, че без усилията на Борислав Михайлов изграждането на този комплекс нямаше да е възможно."Сърдечно го поздравявам за това, че реализира този амбициозен проект. Хората бяха скептични, че ще успее, защото това изобщо не е лесна задача. Той обаче вложи максимални усилия", каза още Чеферин и изрази задоволство, че УЕФА е инвестирала в изграждането на базата.


description: Според прокуратурата военният министър в оставка довел до колапс военно-въздушните сили и поставил в опасност въздушния сувмеренитет на страната

title: ДАНС разследвала цяла година Николай Ненчев

maintext:
Военният министър в оставка Николай Ненчев получи днес обвинение
Фотограф: Юлия Лазарова
След като по-рано днес военният министър в оставка Николай Ненчев каза пред журналисти, че обвинението му е заради сключването с Плоша на договора за ремонт на МИГ-овете, говорителят на главния прокурор Румяна Арнаудова свика пресконференция и поясни:
Обвинението на Ненчев не е за сключения договор с Полша. А за неизпълнени два договора с руска компания. Ненчев не е предприел необходимите действия от 5 май до 9 септември 2015 г. за изпълнение на двата договора сключени на 27 април 2015 между Министерството на отбраната и руската фирма "РСК МИГ" за удължаване на ресурса на 2 броя двигатели РД-33, 50 часа, и ремонт на 2 броя двигатели РД - 33, и един брой кутия за самолетен агрегат - 2 (КСА -2) за МиГ-29, на обща стойност 3 773 000 евро /7 388 666/ лв.
Обвинението е за престъпление по служба по чл. 282, ал.3 от НК. Вместо да осигури изпълнението на договорите, Ненчев наредил на заместник-министър Десислава Йосифова да ги сложи в касата и да не прави нищо. От това са настъпили негативни последици -
военно-въздушните сили били доведени до колапс и бил поставен в опасност въздушният суверенитет на страната
каза Арнаудова.
Запитана от "Дневник" какъв е бил мотивът на военният министър, Арнаудова каза, че мотивът му бил... "да не бъдат ремонтирани двигателите в РСК-МИГ". А довеждането до колапс на военно-въдшуните сили е последица.
ДАНС работила цяла година, досъдебното производство образувано на 4 октомври
Разследването започнало по сигнал на гражданин. В сигнала се твърдяло, че е неизгодно за държавата да бъдат ремонтирани двигателите в Полша. В хода на разследването обаче не се потвърдил сигналът, а се установило друго - че министърът на отбраната не е изпълнил договорите с руската РСК-МИГ, от което настъпили вредните последици за въздушния суверенитет.
Ген. Румен Радев разпитан "след образуване на досъдебното производство", тоест съвсем неотдавна
След множество въпроси към говорителя Арнаудова, се разбра, че гражданинът, който подал сигнала не бил разпитан, но това предстояло. Разбра се също, че ДАНС е работила цяла година, но едва на 4 октомври т.г. е образувано досъдебното производство. След това бил разпитан като свидетел ген. Румен Радев, като бивш командващ на ВВС.
Прави впечатление, че позицията на прокуратурата сега съвпада с тази на ген. Румен Радев от времето на командващ ВВС, с който междувременно министърът влезе в публична вражда, като се закани дори че ще изпрати сигнал срещу него за конфликт на интереси. Сега обвинението към Ненчев се тълкува от наблюдатели като реверанс на прокуратурата към новоизбрания президент и готовност за сговорчивост с него, предвид правомощията да назначава "тримата големи" в съдебната власт. А също и да инициира промени в Конституцията и да повдига темата за съдебна реформа по примера на Румъния.
На въпроса на "Дневник" дали държавното обвинение се притеснява, че създава впечатление за конюнктурен стремеж да се хареса на новоизбрания президент с това обвинение към Ненчев, Арнаудова каза, че прокуратурата действа принципно без никакви политически и каквито и да било други съображения.


description: Възможно ли е БМВ да консумира 3.4 л/100 км и истинска баварка ли е автомобил с трицилиндров мотор и предно предаване.

title: Радост от шофирането при висока ефективност

maintext:
1
2 [The Power Crew] 1
2 [The Power Crew]
Джантите са със специален дизайн.
[The Power Crew]
[The Power Crew]
[The Power Crew]
[The Power Crew]
[The Power Crew]
[The Power Crew]
Трицилиндровите двигатели и предното предаване вече не шокират почитателите на БМВ. Разбира се, мнозина фенове на синьо белия пропелер ги заклеймяват, но е факт, че моделите, които носят тези нетипични за баварките черти, привлякоха нови почитатели към марката.Едно от първите БМВ-та, с тези революционни новости беше Серия 1, за чието обновено второ поколение вече ви разказах. Единичката обаче привлече отново вниманието ми със своята супер икономична версия 116d EfficientDynamics Edition.Колата разчита на познатия от 116d редови 1.5-литров 3-цилиндров турбодизелов двигател с мощност 116 конски сили и максимален въртящ момент от 270 Нм. Моделът се отличава с оптимизации по отношение на аеродинамиката, включително и чрез специалните 16-цолови джанти и гумите с по-нисък коефициент на съпротивление при търкаляне.Зад радиаторната решетка са монтирани въздушни клапи с електрическо управление, които се отварят и затварят в зависимост от нуждите от охлаждане на двигателя. Крайният резултат от всички подобрения е намаляване на разхода с допълнителни 300 милилитра спрямо 116d. Така EfficientDynamics Edition стига до забележителните 3.4 л/100 км.За да се постигне този резултат, заслуга имат също старт/стоп системата, която гаси двигателя при престой и превръщаната в електричество кинетична енергия, отделяща се при движение по инерция и намаляване. Допълнителното електричество зарежда акумулатора, така че алнернатора не е нужно да работи непрекъснато.Големият въпрос за мен обаче беше - доставя ли и това БМВ радост от шофирането? Оказва се, че да, макар и да говорим за една "по-разумна" радост. Факт е, че малкото моторче е не само икономично, но и доста живо. Колата поема добре още при 1750 оборота в минута, което намалява и интензивността на работата с лоста на механичната скоростна кутия. Дизелът работи спокойно и тихо, без неприятни вибрации.Спринтът от 0 до 100 км/ч отнема 10.4 секунди, което малко конкуренти, със сходна дизелова мощност, могат да предложат. Субективното усещане е за кола, с мотор с поне 150 конски сили.Нямаше как да не подложа на проверка и разхода, като се оказа, че той е напълно постижим, ако се заложи на серийния режим Eco Pro, който променя настройките на педала на газта и климатизацията, като се активира и съветник за икономично шофиране.В същото време, дори при шофиране без никаква мисъл за икономия, разходът на гориво трудно може да надвиши 5 на сто. В крайна сметка едно ми стана ясно - най-доволен собственикът на това БМВ е на бензиностанцията, която може да посещава през цели 1300 километра.Разбира се, не е без значение и фактът, че най-икономичната баварка предлага типичното за БМВ пътно поведение. Благодарение на ниския център на тежестта, колата доставя огромно удоволствие при шофиране по път със завои, където се отличава със стабилност и придвидимост. Воланът е приятно тежък и директен, особено при активиране на спортните настройки, чрез опционалното оборудване за промя на характера с още два режима - вече споменатият икономичен и комфортен.Салонът е ергономично подреден, така че водачът с лекота прави всички настройки. Отзад пък спокойно и комфортно пътуват двама, а в моя случай не се оплакаха и возещите се трима, сред който дете с заемащата доста място детска седалка.Багажникът е минимален обем поне 360 литра, което ще рече поне четири големи куфара. При нужда, с бързо сгъване на задните облегалки, мястото за товар достига респектиращите 1200 литра.Серия 1 на БМВ определено е насочен към почитателите на марката с не чак толкова големи финансови възможности. Сред купувачите има и такива, при които водещ не е финансовият фактор, а просто размерът на автомобила им импонира.Това е и причината колата да може да се екипира с присъстващи и в по-високите серии БМВ-та системи за комфорт и сигурност. В тестовото 116d EfficientDynamics Edition допълнителното оборудване струваше 13 306 лева с ДДС.Сред екстрите, които категорично заслужават парите си, са изцяло светодиодните фарове, автопилотът със спирачна функция и системата за промяна на настройките по колата във вече цитираните режими.Почитатели ще намери и пакетът BMW Connected Drive, позволяващ достъп до интернет, разширена интеграция на смартфони и музикален плейър. Стартовата цена на БМВ 116d EfficientDynamics Edition е 50 450 лева с ДДС, като сумата е съпоставима с базовото изпълнение на модификацията 116d.


description: Сред наградените още са Даяна Рос, Робърт Редфорд, Том Ханкс, учени, телевизионери и спортисти.

title: Бил Гейтс, Робърт де Ниро и Брус Спрингстийн получиха медали от Белия дом

maintext: Президентът на САЩ Барак Обама присъди най-високото гражданско отличие, Медалът на свободата, на 21 души, включително Брус Спрингстийн, Робърт Редфорд, Бил и Мелинда Гейтс и Майкъл Джордан, съобщи Белият дом, цитиран от "Ройтерс" и БТА."Медалът на свободата е не само най-високото гражданско отличие на нацията, а и знак на почит към идеята, че всеки от нас независимо от произхода си има възможност да промени тази страна към по-добро", заяви Обама. "Учени, филантропи, чиновници, активисти, атлети и артисти, тези 21 личности са помогнали за напредъка на Америка, като едновременно с това вдъхновиха милиони души по света", добави той.Наградите, някои от които са присъдени посмъртно, ще бъдат връчени в Белия дом на 22 ноември. Сред носителите им са и певците Даяна Рос и Брус Спрингстийн, актьорите Робърт Редфорд, Том Ханкс и Робърт де Ниро, бившите баскетболисти Майкъл Джордан и Карим Абдул-Джабар, архитектът Франк Гери, телевизионната водеща Елън Дедженеръс, основателят на "Майкрософт" Бил Гейтс и съпругата му Мелинда, които ръководят фондацията, кръстена на тяхно име.Награди получават и физикът Ричард Гарвин, математичките Маргарет Хамилтън, създала софтуера за лунно пилотиране и за мисиите "Аполо" на НАСА, и Грейс Хопър, пионер на информатиката през 40-те години. Режисьорът Лорн Майкълс, известен като създател на програмата "Сатърди найт лайв", също е сред наградените.


description: Роман Еременко се провали на допинг проверка след гостуването на "Байер" (Леверкузен) в Шампионската лига през септември.

title: Финландски национал е наказан за две години за употреба на кокаин

maintext:
Еременко даде положителна проба за кокаин след мача с "Байер" в Шампионската лига
Финландският национал Роман Еременко получи двугодишна забрана да се състезава заради употреба на допинг, обяви УЕФА.29-годишният футболист на ЦСКА (Москва) се провали на допинг проверка след гостуването на "Байер" (Леверкузен) в Шампионската лига през септември.Наказанието на полузащитника от руски произход влиза в сила от 6 октомври, когато състезателните му права бяха временно спрени до изясняване на случая.Положителната проба на футболиста на ЦСКА (Москва) няма да промени крайния резултат на двубоя с "Байер", завършил при равенство 2:2.Еременко, който има 73 мача за националния отбор на Финландия, може да обжалва наказанието пред Спортния арбитражен съд в Лозана.Роденият в Москва футболист най-вероятно ще оспори решението на дисциплинарната комисия на УЕФА с надежда санкцията му да бъде намалена.По-рано този месец съдът в Лозана намали от четири на две години наказанието на друг, хванат с кокаин играч - алжирския нападател Юсеф Белайли.


title: ЦИК при 44% обработени протоколи: Радев води с 4% пред Цачева

maintext: Кандидат-президентската двойка Румен Радев – Илияна Йотова, подкрепена от БСП води с 25.93 на сто от гласовете на избирателите. Това сочат данните на Централната избирателна комисия (ЦИК) към 5.30 часа при обработени над 44.47% от протоколите на секционните комисии.За кандидатите на ГЕРБ Цецка Цачева и Пламен Манушев са гласували 21.56 на сто.Кандидатът за държавен глава от "Обединени патриоти" Красимир Каракачанов получава 15.45%.На четвърта позиция е бизнесменът Веселин Марешки с 10%, а на пета представителят на Реформаторският блок Трайчо Трайков с 6.20%.Шести е бивиият премиер Пламен Орешарски, който беше подкрепен от ДПС, с 5.77%, а на седма позиция е кандидатът на АБВ Ивайло Калфин с 3.48%, , с 1.96 на сто е Татяна Дончева.Квадратчето с текст "Не подкрепям никого" е предпочетено от 5.80 на сто от избирателите.


description: "Аз всичките ги поръчвам да ги убиват, а те всичките живи – и Прокопиев жив, и Пеевски жив,. Не мога да разбера."Мажоритарният собственик на КТБ Цветан Василев

title: Цитат на деня: Аз всичките ги поръчвам да ги убиват, а те всичките живи

maintext:
Фотограф: Юлия Лазарова
"Аз всичките ги поръчвам да ги убиват, а те всичките живи – и Прокопиев жив, и Пеевски жив. Не мога да разбера."Мажоритарният собственик на КТБ Цветан Василев в предаването "Просто Диков" по телевизия BiT.Той допълни, че всички подобни сигнали срещу него са иниицирани от служби под контрола на Борисов и Цветанов, за да го очернят. "Класическа ченгеджийска сглобка, за да могат да ме натопят мен", каза още Василев."Понеже нямаше друго основание да ме арестуват, измислиха и прословутия заговор за убийството на Пеевски. Хем да ме арестуват, хем да влязат вътре в офисите – за да предизвикат паника", коментира банкерът.Той е убеден, че крайната цел е била да се предизвика паника и да се постави банката на колене.


title: Видео: Другите новини

maintext:
Последна промяна в 18:32 на 04 ное 2016, 309 прочитания, 0 коментара
Актьори паднаха на колене пред Мария Каварджикова.
До три години метрото ще стигне до театър "София" и "Зад канала".
Правят "интуитивна карта" на Женския пазар.
Австралиец открил древно селище, докато търсил тоалетна.
Колко ледове се топят при ежедневните ни дейности?
Днес е световната премиера на новия албум на Алиша Кийс - HERE.
Времето в деня за размисъл ще бъде приятно.
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".


title: Финландия планира център за противодействие на хибридни заплахи

maintext: Няколко страни членки на НАТО и ЕС планират да създадат в Хелзинки център, който да проучва как да се противостои на "хибридната война". Това съобши високопоставен служител от финландското правителство, цитиран от "Ройтерс".Финландия има 1300 км обща граница с Русия. Кремъл често е обвиняван във водене на хибридни кампании в украинския конфликт. Под "хибриден" се разбира комбиниране на конвенционални и неконвенционални военни средста с кибервойна, пропаганда и други завоалирани тактики.Скандинавската страна, която е член на ЕС, но не и на НАТО, миналия месец изрази тревога от засилената според Хелзинки руска пропаганда.Йори Арвонен, високопоставен служител във финландското външно министерство, съобщи пред журналисти, че страната обсъжда създаването на подобен център със САЩ, Великобритания, Германия, Франция, Италия, Испания, Полша, Швеция и балтийските държави, както и с представители на НАТО и ЕС."Тези държави изразиха силно одобрение за подобна инициатива. Някои от тях още не са потвърдили участието си, но въпреки това имаме достатъчно подкрепа, за да придвижим проекта напред".Арвонен обясни, че хибридните атаки могат по своята природа да бъдат "дипломатически, военни, технологични или финансови"."Във Финландия например много се говори за влиянето на Русия върху информацията", допълва Арвонен.Той поясни, че "Ислямска държава" е друга организация, която също използва подобни методи. Тя се възползва от дезинформацията, за да радикализира хора в Европа."Целта на центъра ще е да засили устойчивостта на засегнатите страни и да ги подготви за хибридни атаки чрез обучение, анализ и обмен на добри практики", добави Арвонен.Миналата седмица Германия обяви, че разтревожена от вероятността Русия да се намеси в парламентарните избори в страната догодина – подобно на ситуацията с щаба на демократите преди президентския вот в САЩ на 8 ноември.